कुमारिकाटानिफ्राय सोनाब जालाह थांग्रा लामानि बिखायाव थानाय पाग्लादिया दैमानि बिखायाव दालां गैयैनि जाहोनाव दिनै थांनाय मोनायाव अखा हानायनि जाउनाव अखा हादैजों दैमानि दैया बारायबोनायाव थांलाय फैलाय, हानथा मेला खालामग्रा सुबुंफोरा गोबां जेंनाजों मोगा मोगि जानांदों । थांलाइ फैलाइ खालामग्रा सुबुंफोरा दैमानि दैयाव गारि बारहोग्रा सुबुंफोरनो खाइसेया 50 आरो खाइसेया 100 रां होनानैसो मटर साइकेल बाइदिखौ बारहोनो गोनां जादों । भारत उदांस्रिनि समनिफ्राइनो दिनैसिमबो राइजो राजाया दैज्लां बोथोराव दै बारायोब्ला थांलाइ फैलाय खालामनो हाया जायो । BTC गोरोबथा जाखांनायनि उनाव हाग्रामा महिलारि दैदेननाय BPF दोलोआबो खुथांइ गोहोआव थानानैबो बे दैमानि सायाव दालां लुफुंनो जेबो बिफाव लालांनायखौ नुनो मोनाखिसै । गोबां बोसोर आसाम राइजोआव बाइदि दोलोनि खुंथाइ गोहो थांबाइ बेफोर दोलोआबो जेबो बिफाव लानायखौ नुनो मोनाखिसै । दिनैनि समाव प्रमद बर दैदेननाय बि टि आर सरकार आरो हिमन्ट बिस्व शर्मा दैदेननाय आसाम सरकारा कुमारिकाटानिफ्राय सोनाब जालाह थांग्रा लामानि बिखायाव पाग्लादिया दैमानि सायाव थाबैनो दालां लुफुंनानै होयोब्ला मोजां जागौ होनना हानथा मेला खालामग्रा सुबुंफोरा BODOLAND रादाबनि गेजेरजों फोरमायथिदों ।